sagorsarker/bangla-wikipedia huggingface dataset:
লাঠিয়াল (চলচ্চিত্র)

লাঠিয়াল ১৯৭৫ সালে মুক্তিপ্রাপ্ত বাংলাদেশি নাট্য চলচ্চিত্র। চলচ্চিত্র পরিচালক নারায়ণ ঘোষ মিতা ছবিটি প্রযোজনা ও পরিচালনা করেছেন। ছবিটিতে বিভিন্ন চরিত্রে অভিনয় করেছেন আনোয়ার হোসেন, রোজী আফসারী, ফারুক, ববিতা।
ছবিটি ১৯৭৫ সালের ২২ আগস্ট বাংলাদেশে মুক্তি পায়। ছবিটি ১ম জাতীয় চলচ্চিত্র পুরস্কারে শ্রেষ্ঠ চলচ্চিত্রের পুরস্কার লাভ করে এবং এই ছবি পরিচালনা করে শ্রেষ্ঠত্বের স্বীকৃতি স্বরূপ পরিচালক নারায়ণ ঘোষ মিতা জাতীয় চলচ্চিত্র পুরস্কারে শ্রেষ্ঠ পরিচালকের পুরস্কার লাভ করেন।
কাদের লাঠিয়াল গ্রামের মাতবরের হয়ে কাজ করে। তার ভাই দুখু মিয়া গ্রামে গ্রামে ঘুরে গান করে। কাদের তার ভাইকে খুব ভালোবাসে। কাদের স্ত্রীও দুখুকে অনেক স্নেহ করে। দুখু তার গ্রামেরই বানুকে পছন্দ করে। মাতবরের ছেলে মকবুল বানুকে উত্ত্যক্ত করলে দুখু তাকে মারধোর করে। মাতবর কাদেরের কাছে তার ছেলের গায়ে হাত তোলার অভি্যোগ করে তাকে ও তার ভাইকে শাসায়। কাদের রাগান্বিত হয়ে বাড়িতে এসে দুখুকে মারধোর করে। এতে দুখু রাগ করে বাড়ি ছেড়ে চলে যায়। নদী তীরে মোড়লের সাথে তার পরিচয় হয়। মোড়ল তার গানের গলায় অভিভূত হয়ে তাকে তাদের দলের একজন করে নেয়। দুখুর নতুন কর্মজীবন শুরু হয়।
অন্যদিকে বানু তার জন্য অপেক্ষা করতে থাকে। এক রাতে দুখু বানুর সাথে দেখা করে যায়। ইতোমধ্যে, মাতবর বানুকে তার ছেলের বৌ হিসেবে গ্রহণ করার জন্য বানুর পিতার নিকট প্রস্তাব পাঠায়। দুখুর ভাবী দুখুকে এই খবর পাঠায়, কিন্তু দুখু একটি চর দখল করতে চলে যায়। মাতবরও তার ছেলের বিয়ের দিন সেই নতুন চরের খবর পায়। সে কাদেরকে তার লাঠিয়ালসহ সেই চর দখল করতে পাঠায়। বানু ও কাদের স্ত্রীও এই বিয়ে বন্ধ করার জন্য নতুন চরের উদ্দেশ্যে যাত্রা করে।
দুখু ও কাদের মধ্যে চরের দখল নিয়ে মারপিঠ শুরু হয়। দুজনেই চরের দখল ছাড়তে নারাজ। তাদের মাঝে কাদের স্ত্রী চলে এলে কাদের লাঠির আঘাত তার মাথায় লাগে। তারা মারপিঠ বন্ধ করে। কিন্তু মাতবর সেখানে এসে কাদেরকে শাসায়। এতে ক্ষিপ্ত হয়ে কাদের তার লাঠির আঘাতে মাতবরকে খুন করে। ফলে সাধারণ জনগণ এই চরের মালিকানা লাভ করে।
চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার।
১৯৭৫ সালে ‘লাঠিয়াল’ চলচ্চিত্রটি শ্রেষ্ঠ চলচ্চিত্রের পুরস্কারসহ মোট ছয়টি শাখায় জাতীয় চলচ্চিত্র পুরস্কার পুরস্কার লাভ করে। এটি প্রথম জাতীয় চলচ্চিত্র পুরষ্কারপ্রাপ্ত চলচ্চিত্র।
সিলেট আন্তর্জাতিক ক্রিকেট স্টেডিয়াম

সিলেট আন্তর্জাতিক ক্রিকেট স্টেডিয়াম সিলেটের একটি বহুমুখী স্টেডিয়াম। সবুজ পাহাড়-টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত।
স্টেডিয়ামটি ২০০৭ সালে নির্মিত হয়। এটি বর্তমানে ক্রিকেটের জন্য বেশীরভাগ সময় ব্যবহৃত হয়, সেইসাথে ফুটবল খেলাও অনুষ্ঠিত হয়। ৬১৫ ফুঠ দৈর্ঘ্য ৪৮৫ ফুট প্রস্থ নিয়ে এই ক্রিকেট মাঠটি দেশের অন্যতম বড় একটি মাঠ। ২০১৪ সালে টি-টুয়েন্টি বিশ্বকাপের মাঠ হিসেবে এই স্টেডিয়ামকেও নির্বাচন করে বিসিবি।
এই মাঠে ইংল্যান্ড লায়ন্সের সঙ্গে বাংলাদেশ এ দল এবং ইংল্যান্ড অনূর্ধ্ব-১৯ দলের সঙ্গে বাংলাদেশ অনূর্ধ্ব-১৯ দলের ম্যাচ হয়েছে। এছাড়াও নারী ক্রিকেট টুর্নামেন্ট, জাতীয় লিগের খেলাও হয়েছে বিভাগীয় ক্রিকেট স্টেডিয়ামে।
নাগার্জুন

নাগার্জুন (আনুমানিক ১৫০-২৫০ খ্রি:) গৌতম বু্দ্ধের পরবর্তী সর্বাধিক প্রভাবশালী বৌদ্ধ দার্শনিকদের অন্যতম। তার শিষ্য আর্যদেবের সাথে তাকে 'মহাযান' বৌদ্ধধর্মের 'মাধ্যমিক' শাখার প্রতিষ্ঠাতা হিসেবে কৃতিত্ব দেয়া হয়। তাকে 'প্রজ্ঞা পারমিতা সুত্র' সম্পর্কিত দর্শনের উন্নয়নের কৃতিত্ব দেয়া হয় এবং কোন কোন মতানুসারে এই সম্পর্কিত পুঁথিগুলো নাগ (সাপ/ড্রাগন)দের থেকে উদ্ধার করে, বিশ্বে প্রকাশ করেছেন। ধারণা করা হয় তিনি চিকিৎসা রসায়ন শাস্ত্রের উপর কয়েকটি রচনা করেছেন এবং নালন্দা বিশ্ববিদ্যালয়-এর প্রধান হিসেবে দায়িত্ব পালন করেছেন।
নাগার্জুনের জীবন সম্পর্কে খুব কমই জানা যায়, কারণ তার ব্যাপারে বর্তমানে যা কিছু পাওয়া গেছে তা নাগার্জুনের মৃত্যুর শত শত বছর পর চীনা এবং তিব্বতী ভাষায় লিখিত। কিছু সূত্র মতে, নাগার্জুন দক্ষিণ ভারতীয়। কিছু পন্ডিতের মতে, নাগার্জুন সাতবাহন রাজবংশের এক রাজার উপদেষ্টা ছিলেন। অমরাবতীতে প্রাপ্ত প্রত্নতাত্ত্বিক নিদর্শন হতে ধারণা করা হয়, এই তথ্য সত্য হলে সেই রাজা ছিলেন Yajna Sri Satakarni যিনি ১৬৭ খ্রি: হতে ১৯৬ খ্রি: পর্যন্ত রাজত্ব করেন। এই তথ্য হতে নাগার্জুনের জীবনকে ১৫০ খ্রি: হতে ২৫০ খ্রি: এর মধ্যে ফেলা যায়।
চতুর্থ/পঞ্চম শতাব্দীতে কুমারজীব অনুদিত জীবনী অনুসারে নাগার্জুনের জন্ম ব্রাহ্মণ পরিবারে। নাগার্জুন পরবর্তিতে বৌদ্ধ ধর্মে দিক্ষিত হন।
কিছু সূত্র মতে নাগার্জুন তার জীবনের শেষ দিকে শ্রীপর্বতের পাহাড়ে বসবাস করতেন, যার নিকটবর্তি শহর পরবর্তিতে নাগার্জুনকোন্ডা (নাগার্জুনের পাহাড়) নামে পরিচিত হয়। নাগার্জুনকোন্ডা বর্তমান ভারতের অন্ধ্র প্রদেশের নালগোন্ডা/গুন্টুর জেলার কাছাকাছি অবস্থিত।
অন্য তথ্যে চর্যাপদ কবি শবরপা হলো নাগার্জুনের শিষ্য । তাহলে , নাগার্জুনের কাল ১৫০ -২৫০ খ্রিস্টাব্দে তা বিভ্রান্তিকর কি ? তেমনি নালন্দা তখন প্রতিষ্ঠিত হয়েছিলো কি ? এ সব প্রশ্ন গুলোর সঠিক উত্তর জানা , ইতিহাসের সঠিকত্বের জন্য জরুরী ।
বেশ কিছু গুরুত্বপূর্ণ রচনার কৃতিত্ব নাগার্জুনকে দেয়া হয়, যদিও ধারণা করা হয় যে, কিছু রচনা তার নামে চালানো হয়েছে।
২০১২ ওএফসি নেশন্স কাপ

২০১২ ওএফসি নেশন্স কাপ () ওশেনিয়া ফুটবল কনফেডারেশন কর্তৃক আয়োজিত ওএফসি নেশন্স কাপ ফুটবল প্রতিযোগিতার নবম আসর। ওশেনিয়া অঞ্চলে অবস্থিত প্রশান্ত মহাসাগরীয় সলোমন দ্বীপপুঞ্জে প্রতিযোগিতাটি অনুষ্ঠিত হয়। এতে ফরাসি পলিনেশিয়ার অন্তর্ভুক্ত ও দক্ষিণ প্রশান্ত মহাসাগরীয় দ্বীপপুঞ্জ তাহিতির জাতীয় পর্যায়ে প্রতিনিধিত্বকারী ও তাহিতি ফুটবল ফেডারেশন কর্তৃক পরিচালিত তাহিতি জাতীয় ফুটবল দলটি জয়লাভ করে, যা তাদের এ প্রতিয়োগিতায় প্রথম শিরোপা অর্জন। লসন তামা স্টেডিয়ামে অনুষ্ঠিত চূড়ান্ত খেলায় নিউ ক্যালিডোনিয়া দলকে চং হিউ'র বিজয়সূচক গোলে ১-০ ব্যবধানে পরাজিত করে ও চ্যাম্পিয়ন হয়েছিল। এ জয়ের ফলে অস্ট্রেলিয়া (বর্তমানে ওএফসিতে নেই) ও নিউজিল্যান্ডের পর একমাত্র দলরূপে ওএফসি নেশন্স কাপ জয়ী হয়েছিলেন। পাশাপাশি দলটি ওএফসি অঞ্চল থেকে ২০১৩ সালে ব্রাজিলে অনুষ্ঠিতব্য ফিফা কনফেডারেশন্স কাপে প্রতিনিধিত্ব করেছিল।
এছাড়াও, সেমি-ফাইনালে অংশগ্রহণকারী চারটি দল ২০১৪ সালে অনুষ্ঠিত বিশ্বকাপ ফুটবলের যোগ্যতা নির্ধারণী খেলার তৃতীয় রাউন্ডে উত্তীর্ণ হয়েছিল। আন্তঃফেডারেশনের প্লে-অফ খেলায় সরাসরি অংশগ্রহণ করেছিল।
৩০ জুলাই, ২০১১ তারিখে ব্রাজিলের রিউ দি জানেইরু'র মারিনা দা গ্লোরিয়ায় বিশ্বকাপ ফুটবলের প্রাথমিক পর্বের ড্র অনুষ্ঠিত হয়। ফিজিকে ২০১২ সালের ৩-১২ জুনের মধ্যে ওএফসি নেশন্স কাপের স্বাগতিক দেশের মর্যাদাসহ খেলা পরিচালনার দায়িত্ব দেয়া হয়। কিন্তু ওএফসি সাধারণ সম্পাদক তাই নিকোলাস এবং ফিজি কর্তৃপক্ষের মাঝে আইনগত জটিলতার সৃষ্টি হয়। কেননা, জানুয়ারি, ২০১২ সালে ওএফসি'র পুরুষ ও মহিলাদের প্রাক-অলিম্পিক ফুটবল প্রতিযোগিতার যোগ্যতা নির্ধারণী প্রতিযোগিতা হবার কথা ছিল।
অতঃপর ২৮ মার্চ, ২০১২ তারিখে ফিজির কাছ স্বাগতিকের মর্যাদা কেড়ে নিয়ে সলোমন দ্বীপপুঞ্জকে দেয়া হয়। সেখানকার হোনিয়ারার লসন তামা স্টেডিয়ামে সকল খেলা আয়োজনের সিদ্ধান্ত নেয়া হয়।
যদি দলগুলোর পয়েন্ট সমান হয়, তাহলে দলের উত্তরণ ঘটবে:
হাবানেরা (একক সঙ্গীত)

জর্জ বাইজেটের কারমেন অপেরাতে, হাবানেরা নামে একটি বিখ্যাত অপেরার গীত রয়েছে। এই অপেরার গীতে কখনও কখনও "L'amour est un oiseau rebelle" ("ভালবাসা একটি বিদ্রোহী পাখি") হিসেবে উল্লিখিত করা হয়।
এই অপেরা গীতের স্বরলিপি হাবানেরা "এল আররেলিতো" থেকে অভিযোজিত ছিল, যা মূলত স্প্যানিশ সুরকার সেবাস্টিয়ান ইরাদিয়ের দ্বারা রচিত হয়েছে। বাইজেট এটিকে একটি পল্লীগীতি বলে মনে করেছিলেন; যখন অন্যরা তাকে বলেছে যে, তিনি কিছু ব্যবহার করেছে যা একটি সুরকার রচিত করেছে এবং তিনি দশ বছর আগে মারা গিয়েছে। পরে তিনি এর উৎসের স্বীকৃতিপ্রদান জন্য কারমেনের সঙ্গীত স্বরলিপিতে একটি টীকা যোগ করেন।
অপেরার গীতের বইটি লেখেছেন হেনরি মেইহাক এবং লুদ্ভিক হালেভি।
সম্পূর্ণ গান গায়কদল দ্বারা গাওয়া হয়
শিবনারায়ণ চন্দরপল

শিবনারায়ণ চন্দরপল (; জন্ম: ১৬ আগস্ট, ১৯৭৪) ক্যারিবীয় দ্বীপপুঞ্জের গায়ানার ইউনিটি ভিলেজে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজের সাবেক ক্রিকেট অধিনায়ক ছিলেন তিনি। প্রথম ভারতীয় বংশোদ্ভূত ও অষ্টম ক্যারিবীয় ক্রিকেটার হিসেবে ওয়েস্ট ইন্ডিজ ক্রিকেট দলের পক্ষ হয়ে ১০০ টেস্ট খেলেন। এছাড়াও দলকে ১৪টি টেস্ট এবং ১৬টি একদিনের আন্তর্জাতিকে অধিনায়কের দায়িত্ব পালন করেন। তিনি সবচেয়ে বেশি টেস্ট (৬৮) ক্রিকেটে পরাজিত দলের হয়ে খেলেছেন যা ব্রায়ান লারা’র (৬৩) চেয়েও বেশি।
ভারতীয় বংশোদ্ভূত চন্দরপল বামহাতে ব্যাটিং করে থাকেন। তিনি উইকেটে দীর্ঘ সময় ধরে টিকে থাকার জন্যে প্রসিদ্ধ হয়ে আছেন। প্রথম-শ্রেণীর ক্রিকেটে জ্যামাইকা বনাম গায়ানা দলের মধ্যেকার খেলায় সর্বোচ্চ ৩০৩* রান করেন।
১৯৯৩-৯৪ সালে বৌরদায় ইংল্যান্ড ক্রিকেট দলের বিরুদ্ধে অংশগ্রহণের মাধ্যমে টেস্ট ক্রিকেটে অভিষেক ঘটে তার। ধীরলয়ে দীর্ঘ সময় ধরে টিকে থাকার সুনামের পাশাপাশি টেস্ট ক্রিকেটে চতুর্থ দ্রুততম শতক করারও গৌরব অর্জন করেন। ২০০২-০৩ মৌসুমে গায়ানার বৌরদায় অস্ট্রেলিয়া দলের বিরুদ্ধে মাত্র ৬৯ বলে তিন অঙ্কের কোঠায় পৌঁছেন।
ডিসেম্বর, ২০১৩ সালে নিউজিল্যান্ডের হ্যামিলটনে নিউজিল্যান্ড ক্রিকেট দলের বিপক্ষে অনুষ্ঠিত ৩য় টেস্টে তিনি তার ২৯তম টেস্ট সেঞ্চুরি করে ডোনাল্ড ব্র্যাডম্যানের সাথে যোগ দেন। এছাড়াও তিনি সর্বোচ্চ টেস্ট রান সংগ্রহকারী হিসেবে ৬ষ্ঠ স্থানে পৌঁছান ও অ্যালান বর্ডারের ১১,১৭৪ রান অতিক্রম করেন। এছাড়াও তিনি ১৭শ বারের মতো অপরাজিত ছিলেন ও নতুন রেকর্ড গড়ে শচীন তেন্ডুলকরের ১৬বারের অপরাজিত থাকার রেকর্ড ভেঙ্গে ফেলেন।
২৪ মে, ২০১৫ তারিখে সফরকারী অস্ট্রেলিয়ার বিপক্ষে ওয়েস্ট ইন্ডিজ দলের ১২-সদস্যের প্রাথমিক দলে চন্দরপলকে অন্তর্ভুক্ত করা হয়নি। ব্রায়ান লারা এ সিদ্ধান্তের সমালোচনা করেন। কিন্তু, সাবেক ফাস্ট বোলার মাইকেল হোল্ডিংয়ের মতে, ‘আমি মনে করি না যে, ক্রিকেটারগণ শুধুমাত্র সিরিজ থেকে বিদায় নেয়ার জন্য অংশগ্রহণ করেন না।’ ৩০ মে চন্দরপলকে বাদ দিয়ে চূড়ান্ত তালিকা ঘোষণা করা হয়।
সম্প্রচারসত্ত্ব নিয়ে সাতজন খেলোয়াড়সহ তৎকালীন অধিনায়ক ব্রায়ান লারা'র সাথে ওয়েস্ট ইন্ডিজ ক্রিকেট বোর্ডের বিবাদ ঘটায় তাদেরকে বাদ দিয়ে মার্চ, ২০০৫ সালে দক্ষিণ আফ্রিকার বিরুদ্ধে চন্দরপলকে অধিনায়ক করে প্রথম টেস্টে ওয়েস্ট ইন্ডিজ মাঠে নামে। গ্রাহাম ডোলিংয়ের পর মাত্র দ্বিতীয় অধিনায়ক হিসেবে অভিষিক্ত খেলায় অপরাজিত দ্বি-শতক হাঁকান ও ইনিংস ডিক্লেয়ার করেন। ধারণা করা হয়েছিল যে, লারা দ্বিতীয় টেস্টে ফিরে এসে পুনরায় অধিনায়কের দায়িত্ব পালন করবেন। অক্টোবর, ২০০৫ সালে বিশ্ব একাদশের ২০-সদস্য দলে থাকলেও ১৪-সদস্যের তালিকায় তার নাম উল্লেখ করা হয়নি। তারপরও ওয়েস্ট ইন্ডিজের উল্লেখযোগ্য খেলোয়াড়দের মধ্যে চন্দরপলের নাম আজও উচ্চারিত হয়; বিশেষ করে তার নিজ মাতৃভূমি গায়ানায়।
এপ্রিল ২০০৬ সালে চন্দরপল ব্যাটিংয়ে মনোযোগ দেবার অভিপ্রায়ে অধিনায়কত্ব ছেড়ে দেন। তিনি দূর্বল ওয়েস্ট ইন্ডিজ দলকে নেতৃত্ব দিয়েছেন। চৌদ্দ টেস্টের মধ্যে মাত্র একটিতে জয়, দশটিতে পরাজয় এবং তিনটিতে ড্র করে তার দল। ১৬টি ওডিআইয়ের মধ্যে ফলাফলও বেশ বিপর্যকর ছিল। মাত্র দুইটিতে জয় এবং চৌদ্দটিতে পরাজিত হয় ওয়েস্ট ইন্ডিজ। ঐ মাসেই সাবেক ব্যাটসম্যান ব্রায়ান লারা তার অধিনায়কত্ব ফিরে পান।
২০০৮ সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
এডওয়ার্ড ডোনাল থমাস

এডওয়ার্ড ডোনাল থমাস (মার্চ 15, ১৯২০ – অক্টোবর ২০, ২০১২) একজন মার্কিন চিকিৎসক। তিনি ১৯৯০ সালে চিকিৎসাবিজ্ঞানে নোবেল পুরস্কার লাভ করেন।
থমাস ইউনিভার্সিটি অব টেক্সাস অ্যাট অস্টিন এ রসায়ন ও রাসায়নিক প্রকৌশলে পড়াশোনা করেন। তিনি ১৯৪১ সালে বিএ এবং ১৯৪৩ সালে এমএ ডিগ্রি অর্জন করেন। তিনি হার্ভার্ড মেডিকেল স্কুল থেকে ১৯৪৬ সালে এমডি ডিগ্রি অর্জন করেন।
অ্যালান হজকিন

অ্যালান লয়েড হজকিন একজন ব্রিটিশ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।
হজকিন অক্সফোর্ডশায়ারে জন্মগ্রহণ করেন। তিনি পড়াশোনা করে কেমব্রিজ বিশ্ববিদ্যালয়ের ট্রিনিটি কলেজে। তিনি ১৯৯৮ সালে কেমব্রিজে মৃত্যুবরণ করেন।
ভেষজ ঔষধবিজ্ঞান

ভেষজ ঔষধবিজ্ঞান. জীবজ ঔষধবিজ্ঞান বা ফার্মাকোগনসি বলতে ভেষজ (ও প্রাণীজ) উৎস হতে চিকিৎসাগত গুনাগুণসম্পন্ন দ্রব্যাদির আহরণ, বিশোধন, প্রক্রিয়াজাতকরণ ও বাজারজাতকরণ এবং এসব উৎস সম্পর্কে গবেষণার ক্ষেত্রকে বোঝায়। এর ইংরেজি পরিভাষা হল "ফার্মাকগ্‌নসি"; শব্দটি দুইটি প্রাচীন গ্রিক শব্দ "Pharmakon" ও "Gnosis" থেকে এসেছে। জার্মান চিকিৎসাবিজ্ঞানের ছাত্র সি. এ. সাইডলার (C. A. Seydler) ১৮১৫ সালে সর্বপ্রথম শব্দটি ব্যবহার করেন। "Pharmakon" অর্থ "ঔষধ" (Drug) এবং "Gnosis" অর্থ "জ্ঞান", অর্থাৎ "ফার্মাকগনসি" বলতে বোঝায় ঔষধ বিষয়ক সকল জ্ঞান। ভেষজ ঔষধবিজ্ঞান আধুনিক ঔষধ প্রস্তুতি ও ব্যবহার বিজ্ঞান শিক্ষার একটি গুরুত্বপূর্ণ অঙ্গ।
বিংশ শতাব্দীর শুরুর দিকে এই শাস্ত্র বিস্তারলাভ শুরু করে। ভেষজ রসায়ন হিসেবেও একে বলা যায়; তখনকার ঔষধি গাছের উপর বিশেষ জ্ঞানের ক্ষেত্র যেটিতে স্থান পায় গাছটিকে শনাক্তকরণ এবং তার থেকে আহরিত ঔষধি উপাদানকে মিহিগুঁড়া (পাউডার) অবস্থায় সংরক্ষণের কৌশল। এখন পর্যন্ত এর প্রয়োগ অত্যন্ত সফল এবং উচ্চপ্রযুক্তির ছোঁয়ায় সম্প্রসারমান। ভেষজ ঔষধবিজ্ঞানের প্রধান শাখাগুলি নিম্নরূপ:
(Zoopharmacognosy): যে প্রক্রিয়ায় রোগগ্রস্থ জীবেরা নিজ রোগের নিরাময়কারি গাছ বেছে নেয় অথবা তার সাহায্যে রোগের প্রতিরোধ করে
এশীয়-প্রশান্ত মহাসাগরীয় গণিত অলিম্পিয়াড

এশিয়া প্যাসিফিক গণিত অলিম্পিয়াড (ইংরেজি: The Asian Pacific Math Olympiad সংক্ষেপে: APMO) এশিয়া প্যাসিফিক অঞ্চলে অনুষ্ঠিত একটি গণিত প্রতিযোগিতা। এ প্রতিযোগিতা শুরু হয় ১৯৮৯ সালে। এশিয়ার বাইরে যুক্তরাষ্ট্র এতে অংশ নেয়। প্রতিবছর মার্চের দ্বিতীয় সোমবার দুপুরে দক্ষিণ ও উত্তর আমেরিকা, মঙ্গলবার সকালে ওয়ের্স্টান প্যাসিফিক এবং এশিয়া অঞ্চলে সদস্যদেশগুলোতে এপিএমও অনুষ্ঠিত হয়। নির্দিস্ট সময়ে প্রতিযোগিতা শেষে অংশগ্রহণকারীদের সমাধান কেন্দ্রীয় ভাবে মূল্যায়ন করা হয়।
এপিএমও'র প্রতিযোগিরা চার ঘণ্টার এ প্রতিযোগিতায় অংশ নেন এবং পাঁচটি প্রশ্ন সমাধানে অংশ নেন। প্রতিটি সমস্যায় নম্বর ৭ পয়েন্ট। প্রতিযোগিরা তরুন এবং ১ জুলাইয়ে আগে বয়স ২০ বছরের মধ্যে হতে হবে।
ফ্রাঙ্ক ডাকওয়ার্থ

ফ্রাঙ্ক কার্টার ডাকওয়ার্থ, (; (২৬ ডিসেম্বর ১৯৩৯-২১ জুন ২০২৪) ইংল্যান্ডের ল্যাঙ্কাশায়ারের লিথাম সেন্ট অ্যানেজ এলাকায় জন্মগ্রহণকারী অবসরপ্রাপ্ত পরিসংখ্যানবিদ। তবে তিনি বৈশ্বিক পরিমণ্ডলে ফ্রাঙ্ক ডাকওয়ার্থ নামেই সবিশেষ পরিচিত। বিখ্যাত হয়ে আছেন আরেক ইংরেজ পরিসংখ্যানবিদ টনি লুইসকে নিয়ে যৌথভাবে প্রণীত ডাকওয়ার্থ-লুইস পদ্ধতি প্রবর্তনের মাধ্যমে। এরফলে বৃষ্টি, আলোকস্বল্পতা কিংবা অন্য কোন কারণে একদিনের আন্তর্জাতিক ক্রিকেট অথবা টুয়েন্টি২০ ক্রিকেট খেলায় বিঘ্ন পরিবেশে সময়ের সাথে তাল মিলিয়ে নতুন করে জয়ের লক্ষ্যমাত্রা নির্ধারণের প্রচলিত পদ্ধতিগুলোকে আরো উন্নততর করার মাধ্যমে ফলাফল নির্ধারণ করা সম্ভবপর হয়েছে।
২৬ ডিসেম্বর, ১৯৩৯ তারিখে ল্যাঙ্কাশায়ারের লিথ্যাম সেন্ট অ্যানেজ এলাকায় ফ্রাঙ্ক ডাকওয়ার্থ জন্মগ্রহণ করেন। তিনি ১৯৬১ সালে পদার্থবিজ্ঞানে স্নাতক সম্মান শ্রেণীতে অধ্যয়ন করেন। এরপর ১৯৬৫ সালে লিভারপুল বিশ্ববিদ্যালয় থেকে ধাতু বিদ্যায় পিএইচডি ডিগ্রী লাভ করেন। অবসরগ্রহণের পূর্বে তিনি ইংল্যান্ডের একটি পারমাণবিক শক্তি উৎপাদনকারী প্রতিষ্ঠানে গণিতজ্ঞ হিসেবে কর্মজীবন অতিবাহিত করেন।
ফ্রাঙ্ক ডাকওয়ার্থ আন্তর্জাতিক ক্রিকেট কাউন্সিলের পরিসংখ্যানবিষয়ক পরামর্শকের দায়িত্ব পালন করেন। এছাড়াও তিনি রয়্যাল স্ট্যাটিসটিক্যাল সোসাইটি থেকে প্রকাশিত সংবাদভিত্তিক পাক্ষিক আরএসএস নিউজের সম্পাদক। ২০১০ সালের পূর্ব-পর্যন্ত সিগনিফিক্যান্স সাময়িকীর সম্পাদকীয় পরিষদেরও দায়িত্বে ছিলেন। এছাড়া, তিনি ব্যক্তিগত ঝুঁকি ধারণা বিষয়ের মানোন্নয়নের জন্যেও পরিচিত হয়ে আছেন। এ বিষয়টি বর্তমানে 'ডাকওয়ার্থ স্কেল' নামে বৈশ্বিকভাবে পরিচিত।
১৯৮০-এর দশকে ফ্রাঙ্ক ডাকওয়ার্থ হিসাব-নিকাশের জটিল নিয়ম বিষয়ে প্রস্তাবনা করেছিলেন। ১৯৯২ সালের ক্রিকেট বিশ্বকাপ প্রতিযোগিতা শেষে ধারাভাষ্যকার ক্রিস্টোফার মার্টিন-জেনকিন্স অধিকতর ভালোমানের হিসাব-নিকাশ পদ্ধতির বিষয়ে আলোকপাত করেন। টনি লুইস ১৯৯২ সালে ‘ফেয়ার প্লে ইন ফাউল ওয়েদার’ শীর্ষক নিবন্ধটি পড়েন ও তারা একত্রে ডাকওয়ার্থ-লুইস পদ্ধতির উদ্ভাবন ঘটান। পরবর্তীতে, ২০১৪ সালে অস্ট্রেলীয় অধ্যাপক স্টিভেন স্টার্ন এ পদ্ধতিকে আরও সংস্কার করেন। ফলশ্রুতিতে, এর নবনামকরণ ডাকওয়ার্থ-লুইস-স্টার্ন পদ্ধতি রাখা হয়।
ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যান্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়। ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল (আইসিসি) এ পদ্ধতিটিকে আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।
২০০৪ সালে তিনি রয়্যাল স্ট্যাটিসটিক্যাল সোসাইটি স্কুলে 'লাইজ এন্ড স্ট্যাটিসটিক্স' শিরোনামে নিবন্ধ পাঠ করেন। ফ্রাঙ্ক ডাকওয়ার্থ ২০১০ সালে রাণীর জন্মদিনের সম্মানে মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন।
ঘুমপাড়ানি গান

ঘুমপাড়ানি গান এক ধরনের সঙ্গীত যা শিশুদেরকে দ্রুত ঘুমপাড়ানোর উদ্দেশ্যে গেয়ে শোনানো হয়। দুনিয়ার সব মায়েরাই শিশুদের ঘুমপাড়ানি গান শুনিয়ে থাকেন। ভাষা ভিন্ন হলেও এসব গানের মধ্যে অনেক মিল রয়েছে।
সুপ্রাচীনকাল থেকে বিশ্বের সকল দেশের সংস্কৃতিতেই ঘুমপাড়ানি গানের দেখা পাওয়া যায়।
গবেষকদের মতে, বিশ্বের প্রথম ঘুমপাড়ানি গানটি লেখা হয়েছিল অন্তত চার হাজার বছর আগে। প্রাচীন ব্যাবিলনের (বর্তমান ইরাক অঞ্চল) অজ্ঞাত এক গীতিকার চার হাজার বছর আগে এ ধরনের গান রচনা করেছিলেন। লন্ডনে অবস্থিত ব্রিটিশ মিউজিয়ামে প্রাচীনতম ওই ঘুমপাড়ানি গান লেখার প্রাচীন ফলকটি সংরক্ষিত আছে। সেখানকার বিশেষজ্ঞ রিচার্ড ডামব্রিল বলেন, প্রাচীন ঘুমপাড়ানি গানে ভীতিকর বিষয়বস্তুর প্রাধান্য ছিল। এসব গানে শিশুকে বলা হতো, সে অনেক শোরগোল করেছে, তাই ভয়ঙ্কর দৈত্য জেগে উঠেছে।
ঘুমপাড়ানি গানের স্বাস্থ্যহিতকারী গুণ রয়েছে। আর স্বাস্থ্যবিজ্ঞানীরা আবার মা-মাসিদের ঘুমপাড়ানি গান গেয়ে বাচ্চাদের ঘুম পাড়ানোর চেষ্টার পক্ষে যুক্তি খুঁজে পেয়েছেন।
টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকায় একজন ক্রিকেটারের অন্তর্ভুক্তিকে গুরুত্বপূর্ণ অর্জন হিসেবে বিবেচনা করা হয়। ১৯৭৪ সালে ওয়েস্ট ইন্ডিয়ান ক্রিকেট তারকা গারফিল্ড সোবার্স অবসর গ্রহণকালীন ৯৩ খেলায় অংশ নিয়ে ৮,০৩২ রান করেন। এর নয়বছর পর ১৯৮২ সালে ভারতের বিপক্ষে খেলায় অংশ নিয়ে ইংরেজ ক্রিকেট তারকা জিওফ্রে বয়কট সোবার্সের রেকর্ড অতিক্রম করেন। দুই বছর পর ১৯৮৩ সালে ভারতীয় তারকা সুনীল গাভাস্কার বয়কটের সংগ্রহ অতিক্রম করতে সমর্থ হন।
এর চার বছর বাদে মার্চ, ১৯৮৭ সালে ১০,০০০ রান সংগ্রহের সম্মাননায় সর্বপ্রথম অন্তর্ভুক্ত হন ভারতীয় ব্যাটিং প্রতিভা সুনীল গাভাস্কার। তিনি পাকিস্তানের বিপক্ষে টেস্ট খেলাকালীন এ মাইলফলকে পৌঁছেন। মার্চ, ২০১৯ সাল পর্যন্ত মাত্র ১৩জন খেলোয়াড় টেস্ট ক্রিকেটের ইতিহাসে এ তালিকায় নিজেদের নাম ঠাঁই করে নিতে পেরেছেন। তন্মধ্যে - ৩জন করে ভারত ও অস্ট্রেলিয়ার; ২জন করে ওয়েস্ট ইন্ডিজ ও শ্রীলঙ্কার এবং ১জন করে দক্ষিণ আফ্রিকা, ইংল্যান্ড ও পাকিস্তানের খেলোয়াড় রয়েছে। এখনো পর্যন্ত বাংলাদেশ, নিউজিল্যান্ড, আফগানিস্তান, আয়ারল্যান্ড এবং জিম্বাবুয়ের কোন খেলোয়াড় এ তালিকায় নাম অন্তর্ভুক্তি ঘটাতে পারেনি।
৬ মার্চ, ১৯৭১ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক হওয়া সুনীল গাভাস্কার তাঁর খেলোয়াড়ী জীবনের পনের বছর তিনশত বাষট্টি দিনের মাথায় বিশ্বের প্রথম ব্যাটসম্যান হিসেবে দশ হাজার রানের মাইলফলক স্পর্শ করেন। ৪ মার্চ, ১৯৮৭ তারিখে পাকিস্তান দলের বিরুদ্ধে ইজাজ ফাকিহ'র বলে লেট কাটের মাধ্যমে ব্যক্তিগত ৫৮ রানের সময় এ সম্মাননা অর্জন করেন। এ মাইলফলক অর্জনে ১২৪ টেস্টের ২১২ ইনিংস খেলতে হয়েছে তাঁকে।<ref name=" Records / Bangladesh / Test matches / Most runs"></ref>
গাভাস্কারের ক্রিকেট জীবন থেকে অবসর গ্রহণের ছয় বছর ও ১৩৬ টেস্ট পর দ্বিতীয় ব্যাটসম্যান হিসেবে অ্যালান বর্ডার দশ হাজার রানের মাইলফলক স্পর্শ করেন। ২ জানুয়ারি, ১৯৯৩ সালে বর্ডার সিডনি ক্রিকেট গ্রাউন্ডে ওয়েস্ট ইন্ডিজের বিপক্ষে একমাত্র ইনিংসে ৭৪ রান করেন। কার্ল হুপারের বলে অন-ড্রাইভে এক রান নেয়ার মাধ্যমে ২১ রান অতিক্রমের মাধ্যমে দশ হাজার রান স্পর্শ করেন। কিন্তু বিংশ শতকে তাঁর এ কীর্তিটি উইজডেন কর্তৃপক্ষ বৃহৎভাবে এড়িয়ে যায় ব্রায়ান লারা'র প্রথম দ্বি-শতক রানের জন্য।
ওয়েস্ট ইন্ডিজের বিখ্যাত ক্রিকেট তারকা ব্রায়ান লারা সবচেয়ে কম ১৯৫ ইনিংসে ১০,০০০ রানের মাইলফলকে পৌঁছেন। পরবর্তীতে শচীন তেন্ডুলকর ও কুমার সাঙ্গাকারা তার সমকক্ষ হন। অন্যদিকে অস্ট্রেলীয় তারকা স্টিভ ওয়াহ সর্বাধিকসংখ্যক ২৪৪ ইনিংস খেলে এ তালিকায় অন্তর্ভুক্ত হন। তেন্ডুলকর সর্বাধিক খেলায় অংশগ্রহণ, সর্বাধিকসংখ্যক সেঞ্চুরি ও হাফ-সেঞ্চুরি করার ন্যায় বেশ কয়েকটি রেকর্ড ধারণ করে আছেন। সময়ের হিসেবে ১০ বছর ৮৭ দিন বয়স নিয়ে ইংরেজ তারকা অ্যালাস্টেয়ার কুক সবচেয়ে কম সময় নিয়েছেন ও রাহুল দ্রাবিড়ের রেকর্ড ভঙ্গ করেছেন। অন্যদিকে ১৮ বছর ৩৭ দিন নিয়ে ওয়েস্ট ইন্ডিয়ান শিবনারায়ণ চন্দরপল সবচেয়ে দীর্ঘদিন সময় নিয়েছেন। মার্চ, ২০১৯ সাল পর্যন্ত ১৫,৯২১ রান নিয়ে শচীন তেন্ডুলকর তালিকায় শীর্ষস্থান দখল করে রেখেছন। তারপরই অস্ট্রেলীয় রিকি পন্টিং ১৩,৩৭৮ রান নিয়ে অবস্থান করছেন। পাকিস্তানি ক্রিকেটার ইউনুস খান সর্বশেষ খেলোয়াড় হিসেবে অন্তর্ভুক্ত হয়েছেন।
বুনসেন বার্নার

বুনসেন বার্নার () গবেষণাগারে ব্যবহারের উদ্দেশ্যে রক্ষিত একখণ্ড সাধারণ উপকরণ। মূলতঃ রসায়ন বিষয়ে ব্যবহারের উদ্দেশ্যে ব্যবহৃত রাসায়নিক উপাদানের দহনক্রিয়া সংঘটন, জীবাণু ধ্বংস সাধনের লক্ষ্যে যথোপযুক্ত উত্তাপের জন্যে বুনসেন বার্নার বা জ্বলন্ত স্টোভজাতীয় যন্ত্রের প্রয়োজন পড়ে। আগুনের সাহায্যে প্রজ্জ্বলিত গ্যাসে যন্ত্রটি কাজ করে। যন্ত্রটি বিভিন্ন ধরনের শিখার জন্ম দেয় এবং প্রত্যেকটি শিখাই স্বতন্ত্র রঙের হয়ে থাকে। এটি প্রচণ্ড উত্তাপের পরিবেশ সৃষ্টি করে। এর তাপ প্রদানের সক্ষমতা ১৩০০° সে. থেকে ১৬০০° সে. এর মধ্যে হয়ে থাকে। প্রাকৃতিক গ্যাস বিশেষ করে মিথেন কিংবা প্রোপেন, বিউটেন অথবা উভয়ের সংমিশ্রণে গঠিত এলপিজি বা তরলীকৃত পেট্রোলিয়াম গ্যাস এ যন্ত্রের প্রধান উপকরণ।
রবার্ট ভিলহেল্ম বুনসেন নামীয় জার্মান রসায়নবিদের নামানুসারে যন্ত্রটির নামকরণ করা হয়েছে। তিনি যন্ত্রটির আবিষ্কারক নন, কিন্তু যন্ত্রের মানোন্নয়ন ঘটিয়েছেন মাত্র। ১৮৫২ সালে হাইডেলবার্গ বিশ্ববিদ্যালয় কর্তৃপক্ষ রবার্ট বুনসেনকে নতুন একটি গবেষণাগার স্থাপনের উদ্দেশ্যে নিয়োগ করেন। ১৮৫৪ সালের শেষদিকে ভবনের নির্মাণ কাজ চলা অবস্থায় বিশ্ববিদ্যালয়ের যন্ত্রপ্রকৌশলী পিটার দেসাগাকে নিয়ে যন্ত্রের মানোন্নয়নে আত্মনিয়োগ করেন। ১৮৫৫ সালে তিনি ও দেসাগা গ্যাস-বাতাসের সংমিশ্রণে আগুন জ্বালানোর ধারণা গ্রহণ করে এটিকে জনপ্রিয় করে তোলেন। গবেষণাগারটি ১৮৫৫ সালের শুরুতে উদ্বোধন করা হয় এবং দেসাগা বুনসেনের ছাত্রদের ব্যবহারের জন্যে পঞ্চাশটি যন্ত্র তৈরী করেন। এ সংক্রান্ত বিষয়ে বুনসেন দুই বছর পর বিস্তারিত প্রকাশ করেন। তার অনেক সহকর্মী যন্ত্রের নতুন নকশাটিকে খুব দ্রুত গ্রহণ করেন। প্রকৃতপক্ষে মাইকেল ফ্যারাডে বুনসেন যন্ত্রের আবিষ্কারক। প্রয়োজনীয় উত্তাপ, স্থিরতা, ধোঁয়াবিহীন শিখার জন্যে এটি বিশ্বের সকল গবেষণাগারে ব্যাপকভাবে ব্যবহৃত হয়। দহন যন্ত্রটি বহনযোগ্য ও ক্ষুদ্রাকৃতির হয়ে থাকে। উলম্বভাবে সাজানো ধাতব নলের সাথে গ্যাসের উৎসস্থলের সংযোগ থাকে ও নীচ দিকের ছিদ্র দিয়ে বাতাস প্রবেশ করানো হয়। বাতাসের প্রবাহ নিয়ন্ত্রণের জন্য টিউবে ছোট্ট একটি চাকতি থাকে।
শহীদ চান্দু স্টেডিয়াম

শহীদ চান্দু স্টেডিয়াম, এটির পূর্বের নাম ছিল বগুড়া বিভাগীয় স্টেডিয়াম। বগুড়া জেলার উত্তরপশ্চিমস্থ প্রান্তে বগুড়া শহরের মালগ্রাম এলাকায় এটির অবস্থান। ১৯৭৩ সালে বগুড়ার মুক্তিযোদ্ধা মাছুদুল আলম খানের (চান্দু) নামানুসারে বগুড়া জেলা ক্রীড়া সংস্থা স্টেডিয়ামটিকে “শহীদ চান্দু স্টেডিয়াম” নামে নামকরণ করে।
এই স্টেডিয়ামে একটি মাত্র টেস্ট হয়েছিল ২০০৬ সালে শ্রীলঙ্কার বিপক্ষে। ওই ম্যাচে বাংলাদেশ হেরেছিল ১০ উইকেটে। এছাড়া এই স্টেডিয়ামে হওয়া পাঁচটি ওয়ানডের মধ্যে চারটিতেই জিতেছে বাংলাদেশ। এর মধ্যে একটি ওডিআইতে শ্রীলঙ্কার বিপক্ষে ৪ উইকেটের জয় পায়। যেটি ছিল শ্রীলঙ্কার বিপক্ষে বাংলাদেশের প্রথম জয়। এরপর জিম্বাবুয়ে ও স্কটল্যান্ডের বিপক্ষে জিতেছিল বাংলাদেশ।
বর্তমানে অযাচিত কারণে উক্ত শহীদ চান্দু স্টেডিয়ামটিতে প্রায় দীর্ঘ ১১ বছর ধরে আন্তর্জাতিক মানের খেলা বন্ধ থাকলেও বাংলাদেশের বিভিন্ন লীগের খেলা গড়ায় ।
রেকর্ডে
বাংলাদেশের প্রথম তিন শতকের রানে পৌঁছায় এর মাঠেই। কেনিয়ার বিপক্ষে ৫০ ওভার পূর্তির শেষ বলে মাশরাফির ছক্কায় ৩০০ রানের স্বাদ গ্রহণ করে বাংলাদেশ জাতীয় ক্রিকেট দল। উক্ত ম্যাচে বাংলাদেশ জয়লাভ করে।
২০১৩ সালে ৩৩তম জাতীয় চ্যাম্পিয়নশিপ-এর ফাইনাল এই স্টেডিয়ামে অনুষ্ঠিত হয়।
২ মার্চ ২০২৩ সালে জাতীয় ক্রীড়া পরিষদের কাছে দেওয়া একটি চিঠিতে বগুড়া জেলা ক্রীড়া সংস্থার অসহযোগিতার অভিযোগ তুলে মাঠ হস্তান্তরের কথা জানায় বিসিবি। একইসঙ্গে স্টেডিয়ামে থাকা বিসিবির সব কর্মকর্তা-কর্মচারীদের ঢাকায় বদলি করে বিসিবি। বিসিবির এই সিদ্ধান্তের প্রতিবাদে আন্দোলন করেছে বগুড়াবাসী। পরবর্তীতে বিসিবি আবার ভেন্যু পুনঃবহাল করে।
শহীদ রিয়া গোপ ক্রিকেট স্টেডিয়াম

শহীদ রিয়া গোপ ক্রিকেট স্টেডিয়াম বাংলাদেশের নারায়ণগঞ্জ জেলার ফতুল্লায় অবস্থিত। আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি। এটি খান সাহেব ওসমান আলী স্টেডিয়াম নামেও পরিচিত। নারায়ণগঞ্জের ফতুল্লায় এ স্টেডিয়ামের অবস্থান। এটির দর্শক ধারণ ক্ষমতা ২৫,০০০। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্দেশ্যেই সংস্কার করা হয়েছিল এই মাঠটি। ২০১১ ক্রিকেট বিশ্বকাপে এই মাঠে ইংল্যান্ড বনাম পাকিস্তানের মধ্যে একটি প্রস্তুতিমূলক ম্যাচ হয়েছিল। ২৫,০০০ দর্শক ধারণ ক্ষমতাসম্পন্ন এ স্টেডিয়ামটি ২০১৪ সালে অনুষ্ঠিতব্য এশিয়া কাপ প্রতিযোগিতার অন্যতম প্রধান ক্রিকেট মাঠ। মাঠের আকৃতি ১৮১মি X১৪৫মি।<ref name="Statsguru: Test matches / Batting records / Innings by innings list"></ref><ref name="Statsguru: One-Day Internationals / Batting records / Innings by innings list"></ref> 
২০২৫ সালের মার্চ মাসে, খান সাহেব ওসমান আলী স্টেডিয়ামের নাম পরিবর্তন করে শহীদ রিয়া গোপ ক্রিকেট স্টেডিয়াম নামকরণ করা হয়।
৯ এপ্রিল, ২০০৬ তারিখে স্টেডিয়ামে প্রথমবারের মতো টেস্ট ক্রিকেটের আয়োজন করা হয়। সফরকারী অস্ট্রেলিয়ার বিপক্ষে টেস্ট খেলার দীর্ঘ ৯ বছর পর জুন, ২০১৫ সালে ভারত দল স্বাগতিক বাংলাদেশের মুখোমুখি হয়।
২০০৪ সালে অনুষ্ঠিত অনূর্ধ্ব-১৯ বিশ্বকাপে এই স্টেডিয়ামটি ব্যবহৃত হয়েছিল।
২০১১ বিশ্বকাপের সময় এই মাঠে ইংল্যান্ড বনাম পাকিস্তানের মধ্যে একটি প্রস্তুতিমূলক ম্যাচ হয়েছিল।
১০ জুন, ২০১৫ তারিখ পর্যন্ত স্টেডিয়ামে খেলা আয়োজনের পরিসংখ্যান নিম্নরূপ:-
তবে টুয়েন্টি২০ আন্তর্জাতিক খেলা এখনো আয়োজন করা হয়নি।
মার্টিন রডবেল

মার্টিন রডবেল একজন মার্কিন প্রাণরসায়নবিদ। তিনি ১৯৯৪ সালে চিকিৎসাবিজ্ঞানে নোবেল পুরস্কার লাভ করেন।
রডবেল ম্যারিল্যান্ডের বাল্টিমোরে জন্মগ্রহণ করেন। তিনি জনস হপকিন্স বিশ্ববিদ্যালয় থেকে জীববিজ্ঞানে ব্যাচেলর্স ডিগ্রি লাভ করেন ১৯৪৯ সালে। তিনি ওয়াশিংটন বিশ্ববিদ্যালয় থেকে ১৯৫৪ সালে প্রাণরসায়নে পিএইচডি ডিগ্রি অর্জন করেন। তিনি ডক্টরেটোত্তর গবেষণা করেন ইউনিভার্সিটি অফ ইলিনয় অ্যাট আর্বানা-শ্যাম্পেইন এ।
হারবার্ট এস. গ্যাসার

হারবার্ট স্পেন্সার গ্যাসার একজন মার্কিন শারীরতত্ত্ববিদ। তিনি ১৯৪৪ সালে চিকিৎসাবিজ্ঞানে নোবেল পুরস্কার লাভ করেন।
গ্যাসার জনস হপকিন্স বিশ্ববিদ্যালয় থেকে ১৯১৫ সালে ডক্টর অব মেডিসিন ডিগ্রি অর্জন করেন।
জনস হপকিন্স বিশ্ববিদ্যালয়

জনস হপকিন্স বিশ্ববিদ্যালয় ম্যারিল্যান্ডের বাল্টিমোরে অবস্থিত একটি বেসরকারি বিশ্ববিদ্যালয়। ১৮৭৬ সালের ২২ জানুয়ারি এই বিশ্ববিদ্যালয়টি প্রতিষ্ঠিত হয়। বিশ্ববিদ্যালয়টির প্রথম হিতকারী, আমেরিকান উদ্যোক্তা, বিলুপ্তিবাদী, এবং সমাজসেবী জনস হপকিন্সের নামে নামকরণ করা হয়েছিল।
ক্যালিফোর্নিয়া বিশ্ববিদ্যালয়, বার্কলি

ক্যালিফোর্নিয়া বিশ্ববিদ্যালয়, বার্কলি বা ইউনিভার্সিটি অব ক্যালিফোর্নিয়া, বার্কলি ক্যালিফোর্নিয়ার বার্কলি শহরে অবস্থিত একটি সরকারি বিশ্ববিদ্যালয়। ১৮৬৮ সালের ২৩ মার্চ এটি প্রতিষ্ঠিত হয়। এর চৌদ্দটি কলেজ এবং স্কুলগুলতে ৩৫০ টিরও বেশি ডিগ্রী প্রোগ্রাম রয়েছে এবং প্রায় ৩১,৮০০ স্নাতক এবং ১৩,২০০ স্নাতকোত্তর শিক্ষার্থী আছে।
বার্কলি বিশ্বের শীর্ষ বিশ্ববিদ্যালয়গুলির মধ্যে স্থান করে নিয়েছে।
ক্যালিফোর্নিয়া বিশ্ববিদ্যালয়, লস অ্যাঞ্জেলস

ক্যালিফোর্নিয়া বিশ্ববিদ্যালয়, লস অ্যাঞ্জেলস ক্যালিফোর্নিয়ার লস অ্যাঞ্জেলসে অবস্থিত একটি সরকারি বিশ্ববিদ্যালয়।
অপবর্তন

অপবর্তন () হল এমন একটি আলোকীয় ঘটনা, যেখানে কোনো প্রতিবন্ধকের ধার ঘেঁষে বা সরু চিরের মধ্য দিয়ে যাওয়ার সময় জ্যামিতিক ছায়া অঞ্চলের মধ্যে আলো বেঁকে যায়। একই তরঙ্গমুখের বিভিন্ন অংশ থেকে নির্গত গৌণ তরঙ্গসমূহের উপরিপাতনের ফলে অপবর্তনের সৃষ্টি হয়।
এছাড়া এই বেঁকে যাওয়ার পরিমাণ এক এক তরঙ্গদৈর্ঘ্যের আলোর জন্য এক এক রকম। সাদা আলোকে এই ধরনের ক্ষুদ্র ছিদ্রের মধ্য দিয়ে অপবর্তিত করা হলে এর মধ্যে উপস্থিত সাতটি আলো ভিন্ন ভিন্ন কোণে বেকে যায়। এতে বর্নালীর সৃষ্টি হয়। উদাহরণস্বরূপ - মাকড়শার জালে যে বর্ণালি দেখা যায় তা এর তন্তুগুলির সরু ফাঁকগুলিতে আলোর অপবর্তনের ফলেই সৃষ্টি হয়ে থাকে।
বায়োজেনেসিস

একটি জীব থেকেই কেবল আরেকটি জীবের সৃষ্টি সম্ভব। এই তত্ত্বকেই বায়োজেনেসিস বলা হয়। এ ব্যাপারে ল্যাটিন ভাষায় একটি প্রবাদ আছে “জীবন থেকেই জীবনের উদ্ভব” লুইস পাস্তুরের পরীক্ষণ ও পর্যবেক্ষণ থেকে বায়োজেনেসিস মতবাদটি প্রতিষ্ঠিত হয়। অপরদিকে অ্যাবায়োজেনেসিস বায়োজেনেসিসের সম্পূর্ণ বিপরীত। অর্থাৎ অ্যাবায়োজেনেসিস অনুসারে জড় থেকে জীবের সৃষ্টি সম্ভব।
বায়োজেনেসিস শব্দটি প্রথম ব্যবহার করেন হেনরি চার্লটন বাস্তিয়ান। কিন্তু তিনি বায়োজেনেসিস বলতে জড় থেকে জীব সৃষ্টির পদ্ধতিকে বুঝিয়েছিলেন। পরে থমাস হাক্সলি জড় থেকে জীব সৃষ্টির প্রক্রিয়াকে অ্যাবায়োজেনেসিস বলে অবিহিত করেন। তিনি বায়োজেনেসিসের সংজ্ঞা পুনর্গঠন করেন। তিনি একটি জীব থেকে নতুন জীব সৃষ্টির পদ্ধতিকে বায়োজেনেসিস বলেন। মহাবিশ্বের ইতিহাসে, এক বার অ্যাবায়োজেনেসিস হয়েছে এবং সেটি ছিল প্রথম প্রাণ সৃষ্টির সময়।
প্রাচীন গ্রীকরা বিশ্বাস করত জড় বস্তু থেকে জীবের সৃষ্টি সম্ভব। তারা বিশ্বাস করত গায়া দেবী পাথর থেকে জীবন সৃষ্টি করতে পারেন, এই পদ্ধতিটি ‘জেনেরিও স্পন্টানায়ি’ নামে পরিচিত ছিল। এরিস্টটল এটি না মানলেও তিনি বিশ্বাস করতেন অন্য ধরনের জীব কিংবা মাটি থেকে নতুন জীবের সৃষ্টি সম্ভব। এই স্বতঃস্ফূর্ত সৃষ্টি বা অ্যাবায়োজেনেসিস তত্ত্ব সপ্তদশ শতাব্দীর শেষ ভাগ পর্যন্ত টিকে ছিল। কিন্তু ১৭দশ শতাব্দীর শেষ দিকে এ মতবাদের বিরুদ্ধে নানা পর্যবেক্ষণ ও বিতর্কের শুরু হয়। বৈজ্ঞানিক উন্নতির সাথে সাথে নানা মত, ব্যক্তিগত বিশ্বাস ও সংস্কারের কারণে ব্যাপারটি আরও ঘোলাটে হয়ে উঠে।
১৬৬৮ সালে ফ্রান্সেস্কো রেডি নামের একজন ইতালীয় চিকিৎসক প্রমাণ করেন উঁচু স্তরের জীব জড় বস্তু থেকে সৃষ্টি হয় নি। কিন্তু অ্যাবায়োজেনেসিস মতবাদের অনুসারীরা দাবি করে এই মতবাদটি অণুজীবের ক্ষেত্রে খাটে না। তাই তারা বলে অণুজীব জড় বস্তু থেকে সৃষ্টি হতে পারে। ১৭৬৫ সালে জন নিধাম ফ্লাস্কে মুরগির মাংসের জুস নেন এবং তা সিদ্ধ করেন। তারপর তিনি তা ঠাণ্ডা করে অপেক্ষা করেন। এতে অণুজীব জন্ম নেয় এবং তিনি দাবী করেন এই পরীক্ষা স্বতঃস্ফূর্ত সৃষ্টি তথা অ্যাবায়োজেনেসিসের স্বপক্ষে। অর্থাৎ মাংসের জুস থেকে অণুজীব সৃষ্টি হয়েছে। ১৭৬৮ সালে লাজ্জারো স্পালানজানি পুনরায় নিধামের পরীক্ষাটি করেন কিন্তু ফ্লাস্ক থেকে বাতাস সরিয়ে নেন। ফলস্বরূপ কোন অণুজীব জন্ম নেয় নি। যা অ্যাবায়োজেনেসিসের বিপক্ষে। কিন্তু নিধাম দাবী করেন স্বতঃস্ফূর্ত সৃষ্টির জন্য বায়ু আবশ্যক ফলে স্পালানজানির ফ্লাস্ক থেকে বায়ু অপসারণ করায় অণুজীব জন্ম নেয় নি। নিধামের প্রথম পরীক্ষার প্রায় ১০০ বছর পর দুজন বিজ্ঞানী বায়ু নিয়ে বিতর্কের সমাধানের চেষ্টা করেন। 
১৮৩৬ সালে ফ্রেঞ্জ স্কালজ বায়ু নিরুদ্ধ ফ্লাস্কে সেদ্ধ মাংসের জুস নেন এবং তাতে অ্যাসিড দ্রবনের মধ্য দিয়ে বায়ু প্রবেশ করান। একি ভাবে থিওডোর স্চোয়ান উত্তপ্ত নলের মধ্য দিয়ে বায়ু প্রবেশ করান। দেখা যায় দুই ক্ষেত্রেই কোন অণুজীব জন্ম নেয় নি। এই পরীক্ষাদ্বয় অ্যাবায়োজেনেসিসের বিপক্ষে। কিন্তু অ্যাবায়োজেনেসিস মতবাদের অনুসারীরা দাবী করে অ্যাসিড ও তাপ বায়ুর গুণ পরিবর্তন করে যার ফলে অণুজীব জন্ম নেয় না। এই বিতর্কের অবসান হয় যখন বিজ্ঞানীরা বায়ুকে তুলা পূর্ণ নলের প্রবেশ করান। তুলায় বাতাসের মধ্যকার অণুজীব আটকা পড়ে ফলে মাংসে অণুজীব জন্ম নেয় না।অবশেষে লুইস পাস্তুর একটি লম্বা ও বাঁকা হাসের ঘাড়ের মত ফ্লাস্ক ব্যবহার করেন। বাতাস তাতে সহজেই প্রবেশ করতে পারে কিন্তু তাতে কোন অণুজীব জন্ম নেয় না কারণ অণুজীবরা ‘U’ আকারের বাঁকা নলে আটকা পড়ে এবং মাংস পর্যন্ত পৌছাতে পারে না। তিনি প্রমাণ করেন যে পূর্বে কোন জীব দ্বারা সংক্রমিত হওয়া ছাড়া নতুন জীবের সৃষ্টি সম্ভব নয়। পাস্তুর তার পরীক্ষার ফলাফল পাওয়ার পর বলেন “ স্বতঃস্ফূর্ত সৃষ্টি একটি স্বপ্ন মাত্র”
জ্যাকব ওরাম

জ্যাকব ডেভিড ফিলিপ ওরাম (; জন্ম: ২৮ জুলাই, ১৯৭৮) মানাওয়াতু'র পালমারস্টোন নর্থ এলাকায় জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। বামহাতি ব্যাটসম্যান এবং ডানহাতি ফাস্ট-মিডিয়াম বোলার হিসেবে ক্রিকেট খেলায় অংশ নিয়ে থাকেন।
নিউজিল্যান্ডের পক্ষ হয়ে নিয়মিতভাবে ব্যাট ও বলে সমান পারদর্শিতা দেখিয়ে অল-রাউন্ডারের মর্যাদা উপভোগ করেছেন ‘বিগ জ্যাক’ ডাকনামে পরিচিত জ্যাকব ওরাম। মার্চ, ২০১৩ সালে আইসিসি প্লেয়ার র‌্যাঙ্কিং প্রথায় একদিনের আন্তর্জাতিক ক্রিকেটের অল-রাউন্ডার বিভাগে তিনি দশম স্থানে ছিলেন।
২৮ জানুয়ারি, ২০০৭ তারিখে একদিনের আন্তর্জাতিকে পার্থে অস্ট্রেলিয়ার বিপক্ষে মাত্র ৭২ বলে অপরাজিত ১০১* রান সংগ্রহ করেন। নিউজিল্যান্ডের ক্রিকেটের ইতিহাসে এটি ছিল সবচেয়ে দ্রুততম সময়ে সেঞ্চুরি করার কীর্তিগাঁথা। ব্রেন্ডন ম্যাককুলামের সাথে গড়া ঐ খেলায় ৬ষ্ঠ উইকেটে ১৩৭ রানের জুটিটিও সর্বোচ্চ রানের রেকর্ড ছিল যা পরের মাসেই ভেঙ্গে যায়।
২০০৭ সালের বিশ্বকাপ ক্রিকেট প্রতিযোগিতা শুরুর কিছুদিন পূর্বে তার বামহাতের অনামিকায় আঘাতপ্রাপ্তি ঘটে। তিনি [[বিশ্বকাপ প্রতিযোগিতা|বিশ্বকাপে]] খেলার ইচ্ছেও পোষণ করেছিলেন। পরবর্তীতে ওরাম কৌতুহলবশতঃ এ ইচ্ছে পোষণ করেছিলেন বলে জানান যা প্রতিযোগিতায় তার ঐকান্তিক আগ্রহ ও মনোবলের বহিঃপ্রকাশ ছিল মাত্র।
২ সেপ্টেম্বর, ২০০৯ তারিখে [[কলম্বো|কলম্বোতে]] অনুষ্ঠিত [[টুয়েন্টি২০ আন্তর্জাতিক|টুয়েন্টি২০ আন্তর্জাতিকে]] [[শ্রীলঙ্কা জাতীয় ক্রিকেট দল|শ্রীলঙ্কার]] বিপক্ষে [[হ্যাট্রিক]] করেন। ঐদিন তার শিকারে পরিণত হয়েছিলেন [[অ্যাঞ্জেলো ম্যাথিউস]], [[মালিঙ্গা বান্দারা]] এবং [[নুয়ান কুলাসেকারা]]।
[[২০১১ ক্রিকেট বিশ্বকাপ|২০১১]] সালের বিশ্বকাপ ক্রিকেটে প্রতিযোগিতার সেরা ক্যাচ হিসেবে বিবেচিত হয় তার শূন্যে থেকে বল লুফে নেয়ার ঘটনাটি। মাঝ উইকেটের সীমানা থেকে নিশ্চিত ছয় রান রক্ষা করে ব্ল্যাক ক্যাপদেরকে শক্তিশালী [[দক্ষিণ আফ্রিকা জাতীয় ক্রিকেট দল|দক্ষিণ আফ্রিকার]] জয়লাভ করা থেকে বিচ্যুত করেন ওরাম।
২০০৮ সালে [[ইংল্যান্ড জাতীয় ক্রিকেট দল|ইংল্যান্ডের]] বিরুদ্ধে তার টেস্ট সেঞ্চুরির জন্য [[লর্ডস অনার্স বোর্ডস|লর্ডস অনার্স বোর্ডে]] নাম অন্তর্ভুক্ত হয়। এছাড়াও তিনি বেশ কয়েকবার বিশ্বের ১নং অল-রাউন্ডার হিসেবে স্থান দখল করেছিলেন।
[[বিষয়শ্রেণী:১৯৭৮-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:২০০৩ ক্রিকেট বিশ্বকাপের ক্রিকেটার]]
[[বিষয়শ্রেণী:২০০৭ ক্রিকেট বিশ্বকাপের ক্রিকেটার]]
[[বিষয়শ্রেণী:২০১১ ক্রিকেট বিশ্বকাপের ক্রিকেটার]]
[[বিষয়শ্রেণী:চট্টগ্রাম চ্যালেঞ্জার্সের ক্রিকেটার]]
[[বিষয়শ্রেণী:চেন্নাই সুপার কিংসের ক্রিকেটার]]
[[বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার‎]]
[[বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার‎]]
[[বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার‎]]
[[বিষয়শ্রেণী:পালমারস্টোন নর্থ থেকে আগত ক্রিকেটার]]
[[বিষয়শ্রেণী:মুম্বই ইন্ডিয়ান্সের ক্রিকেটার]]
[[বিষয়শ্রেণী:সেন্ট্রাল ডিস্ট্রিক্টসের ক্রিকেটার]]
[[বিষয়শ্রেণী:ইউভা নেক্সটের ক্রিকেটার]]
[[বিষয়শ্রেণী:নর্থ আইল্যান্ডের ক্রিকেটার]]
[[বিষয়শ্রেণী:রাজস্থান রয়্যালসের ক্রিকেটার]]
রবীন্দ্র জাদেজা

রবীন্দ্রসিং অনিরূদ্ধসিং জাদেজা (; জন্ম: ৬ ডিসেম্বর, ১৯৮৮) ভারতের গুজরাতে জন্মগ্রহণকারী আন্তর্জাতিক ক্রিকেটার। বামহাতি মাঝারি সারির ব্যাটসম্যান এবং ধীরগতির বামহাতি বোলার হিসেবে ভারতীয় দলে খেলে থাকেন। ঘরোয়া প্রতিযোগিতায় সৌরাষ্ট্র দলের পক্ষে প্রথম-শ্রেণীর ক্রিকেট এবং ইন্ডিয়ান প্রিমিয়ার লিগে চেন্নাই সুপার কিংসের প্রতিনিধিত্ব করেন। ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ বিজয়ী ভারতীয় দলের অন্যতম সদস্য ছিলেন জাদেজা। তাকে গত দশকের সেরা অলরাউন্ডারদের একজন হিসেবে গণ্য করা হয়। ২০১৩ সালের আইসিসি চ্যাম্পিয়ন্স ট্রফি জয়ী ভারতীয় দলের একজন প্রধান সদস্য ছিলেন জাদেজা, যেখানে তিনি টুর্নামেন্টে ভারতের হয়ে সবচেয়ে বেশি উইকেট সংগ্রহ করেছিলেন এবং তাই সোনার বল জিতেছিলেন। তিনি ২০১৩ সালের আইসিসি চ্যাম্পিয়ন্স ট্রফি ফাইনালে ম্যাচ সেরার পুরস্কার জিতেছিলেন।
২০০৮-০৯ মৌসুমে রঞ্জি ট্রফিতে অল-রাউন্ড নৈপুণ্যের ফলে জাতীয় নির্বাচকদের দৃষ্টি আকর্ষণ করেন। এরফলে ৮ ফেব্রুয়ারি, ২০০৯ তারিখে শ্রীলঙ্কা জাতীয় ক্রিকেট দলের বিরুদ্ধে একদিনের আন্তর্জাতিকে অংশগ্রহণের মাধ্যমে অভিষেক ঘটে তার। খেলায় তিনি অপরাজিত ৬০ রান করেন। ২১ ডিসেম্বর, ২০০৯ তারিখে কটকে অনুষ্ঠিত তৃতীয় একদিনের আন্তর্জাতিকে শ্রীলঙ্কার বিপক্ষে চার উইকেট লাভ করেন। খেলায় তার সেরা বোলিং পরিসংখ্যান হয় ৪/৩২। ২০১১ সালে লন্ডনের ওভালে ইংল্যান্ডের বিরুদ্ধে অনুষ্ঠিত তৃতীয় একদিবসীয় ক্রিকেট অসামান্য ক্রীড়াশৈলী প্রদর্শন করে প্রথমে মহেন্দ্র সিং ধোনি এবং পরবর্তীতে রবিচন্দ্রন অশ্বিনকে সাথে নিয়ে দলের রানকে সম্মানজনক অবস্থানে নিয়ে যান। খেলায় তিনি ৭৮ রান সংগ্রহ করেন। এরপর বোলিং করে দুই উইকেট শিকার করেন ও ম্যাচের সেরা খেলোয়াড় নির্বাচিত হন। কিন্তু বৃষ্টিবিঘ্নিত খেলায় ইংল্যান্ড জয়লাভে সক্ষম হয়। লর্ডসের চতুর্থ খেলায় তার মিশ্র ক্রীড়াশৈলী লক্ষ্য করা যায়। ওভারথ্রো-সহ বাউন্ডারী সীমানা থেকে দূর্বলমানের ফিল্ডিং বেশ কয়েকবার করলেও শেষ বলের বাউন্ডারীকে ক্যাচে পরিণত করেন।
২০১২-১৩ মৌসুমের রঞ্জি ট্রফিতে ব্যাপক সাফল্যের প্রেক্ষিতে তাকে ১৫ সদস্যের ভারতীয় টেস্ট দলে অন্তর্ভুক্ত করা হয়। ২০১২ সালে ইংল্যান্ডের বিরুদ্ধে নাগপুরের চতুর্থ টেস্ট ক্রিকেটে অভিষিক্ত হন। কিন্তু অভিষেক টেস্টে তেমন সুবিধা করতে পারেননি। ৭০ ওভার বোলিং করে ১১৭ রানের বিনিময়ে ৩ উইকেট লাভ করেন জাদেজা। ২০০৯ ও ২০১০ সালের টুয়েন্টি২০ ক্রিকেট বিশ্বকাপে ভারত দলের পক্ষে অংশগ্রহণ করেন।
২০১২ সালের আইপিএলের খেলোয়াড়দের নিলামে চেন্নাই সুপার কিংস কর্তৃপক্ষ তার মূল্যমান ধার্য করে ২ মিলিয়ন মার্কিন ডলার।
তিনি ২০০৬ অনূর্ধ্ব-১৯ বিশ্বকাপ এ ভারতীয় দলের সদস্য ছিলেন। চেতেশ্বর পূজারা, রোহিত শর্মা তার সতীর্থ ছিলেন। পোলার্ড, সুনীল নারাইন, কেমার রোচ, তামিম ইকবাল, সাকিব আল হাসান, মুশফিকুর রহিম ও মঈন আলী তার সমসাময়িক খেলোয়াড় ছিলেন।
২০১৪ এর লর্ডস টেস্টে ২য় ইনিংসে ভারত ২০৩ রানে ৬ উইকেট হারিয়ে ফেলে। জাদেজা ও তার ওপর সঙ্গী ভুবনেশ্বর কুমার ৯৯ রানের জুটি করে ভারতের স্কোর ৩৪২ রানে পৌঁছুতে সাহায্য করে। জাদেজা নিজে ৬৮ রান করেন। ভারত সেই টেস্টে ৯৫ রানে জয়লাভ করে।
২০১২ সালে ক্রিকেট ইতিহাসের অষ্টম এবং প্রথম ভারতীয় ক্রিকেটার হিসেবে প্রথম-শ্রেণীর ক্রিকেটে তিনটি ট্রিপল সেঞ্চুরীর অধিকারী হন রবীন্দ্র জাদেজা। এর ফলে তিনি ডোনাল্ড ব্র্যাডম্যান, ব্রায়ান লারা, বিল পন্সফোর্ড, ওয়াল্টার হ্যামন্ড, ডব্লিউ জি গ্রেস, গ্রেইম হিক এবং মাইক হাসি'র কাতারে সামিল হন। ওড়িশা, গুজরাত এবং ২০১২ সালের ডিসেম্বরে রেলওয়েজ দলের বিরুদ্ধে ট্রিপল সেঞ্চুরি করেন। এ সময় তার বয়স ছিল মাত্র ২৭ বছর।
শন পোলক

শন ম্যাকলিন পোলক (; জন্ম: ১৬ জুলাই, ১৯৭৩) কেপ প্রদেশে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেট তারকা। আন্তর্জাতিক ক্রিকেটে তিনি মূলতঃ অল-রাউন্ডার হিসেবে পরিচিত ছিলেন। ২০০০ থেকে ২০০৩ সাল পর্যন্ত দক্ষিণ আফ্রিকা ক্রিকেট দলের অধিনায়কত্ব পালন করেন। এছাড়াও, আফ্রিকা একাদশ, বিশ্ব একাদশ, ডলফিন্স এবং ওয়ারউইকশায়ার ক্লাবের পক্ষ হয়ে খেলেছেন ‘পলি’ ডাকনামে পরিচিত শন পোলক। ১০৮ টেস্টে অংশগ্রহণ করে দক্ষিণ আফ্রিকানদের মধ্যে তিনি শীর্ষস্থানীয় উইকেট সংগ্রহকারী ও ৩,৭০০ রান সংগ্রহ করেছেন।
পোলকের পরিবার মূলতঃ স্কটিশ বংশোদ্ভূত। তার দাদা অ্যান্ড্রু পোলক অরেঞ্জ ফ্রি স্টেট দলের পক্ষ হয়ে খেলেছেন এবং তার জন্ম হয়েছিল এডিনবরায়। পোলক খ্রিস্টান ধর্মাবলম্বী ও কোনরূপ পানীয়ে তার আসক্তি নেই। নাটাল বিশ্ববিদ্যালয়ের শিক্ষার্থী পোলক বাণিজ্যে স্নাতক ডিগ্রীধারী।
"প্যাট্রিশিয়া তৃস লডারডেল" নামীয় এক রমণীকে বিয়ে করেন শন পোলক। "জিমা" এবং "জর্জিয়া" নাম্নী দুই কন্যা সন্তান রয়েছে তাদের। লডারডেল নব্বুইয়ের দশকের শুরুতে মিস সাউথ আফ্রিকা সুন্দরী প্রতিযোগিতায় অংশগ্রহণ করেছিলেন ও বর্তমানে তিনি দক্ষিণ আফ্রিকার টেলিকম কোম্পানী এমটিএনে কর্মরত আছেন।
ফাস্ট-মিডিয়াম সিম বোলার হিসেবে ক্রিকেট খেলায় তার দৃপ্ত পদচারণা ছিল। সঠিকভাবে দ্রুত বল করার পাশাপাশি সুইং করার সক্ষমতায় পারদর্শী ছিলেন পোলক। প্রবাদপ্রতীম দক্ষিণ আফ্রিকার ক্রিকেটার গ্রেইম পোলকের নাতি এবং সাবেক ফাস্ট বোলার পিটার পোলকের সন্তান শন পোলক ১৯৯৫/৯৬ মৌসুমে দক্ষিণ আফ্রিকার পক্ষে নিজ দেশে অনুষ্ঠিত খেলায় ইংল্যান্ডের বিপক্ষে অভিষিক্ত হন। কয়েকটি খেলায় চমকপ্রদ ক্রীড়ানৈপুণ্য প্রদর্শন করেন ও অ্যালান ডোনাল্ডের সাথে বোলিং জুটি গড়েন। ডোনাল্ডের অবসরের পূর্ব পর্যন্ত উভয়ে ছিলেন দক্ষিণ আফ্রিকার প্রধান বোলিং স্তম্ভ।
হার্ড-হিটিং ব্যাটসম্যান হিসেবে পরিগণিত ছিলেন পোলক। সচরাচর ৭ কিংবা ৮ নম্বরে ব্যাটিং করতে নামতেন। টেস্টে তার ব্যাটিং গড় ছিল ত্রিশের উপরে এবং ওডিআইয়ে পঁচিশের ঊর্ধ্বে। হানসি ক্রনিয়ের ক্রিকেট জীবনে নিষেধাজ্ঞা নেমে আসলে এপ্রিল, ২০০০ সালে তাকে অধিনায়কত্ব প্রদান করা হয়। পাতানো খেলার কেলেঙ্কারী থেকে দলকে মুক্ত রাখতে সক্ষম হন। তার নেতৃত্বে দল শুরুতে ভাল করলেও বেশ কয়েকটি সিরিজে হেরে যায় দল। ২০০৩ সালের বিশ্বকাপ ক্রিকেটে দক্ষিণ আফ্রিকার খারাপ ফলাফলের দরুন অধিনায়কত্ব থেকে সরে দাঁড়ান। এ প্রতিযোগিতায় স্বাগতিক দেশ হিসেবে দক্ষিণ আফ্রিকা দলকে সবচেয়ে শক্তিশালী দল হিসেবে মনে করা হয়েছিল।
জুন, ২০০৭ সালে ব্যাঙ্গালোরে অনুষ্ঠিত আফ্রিকা একাদশ বনাম এশিয়া একাদশের খেলায় তার ভূমিকা ছিল পেশাদার ব্যাটসম্যানের ন্যায়। ৭ নম্বরে ব্যাটিংয়ে নেমে ১৩০ রান করেন যা এ অবস্থানে থেকে সর্বোচ্চ রানের রেকর্ড। কিন্তু এ রেকর্ডটি বেশীদিন টিকেনি। পরবর্তী সিরিজেই মহেন্দ্র সিং ধোনি তা ভেঙ্গে দেন।
১১ জানুয়ারি, ২০০৮ সালে তিনি আন্তর্জাতিক পর্যায়ের সকল স্তরের ক্রিকেট খেলা থেকে অবসর নেয়ার কথা ঘোষণা করেন। ৩ ফেব্রুয়ারি তারিখে অনুষ্ঠিত ৩০৩তম একদিনের আন্তর্জাতিক ক্রিকেট খেলাই ছিল তার শেষ খেলা।
ক্রিকেট খেলায় অসামান্য অবদান রাখায় পোলক উইজডেন কর্তৃক ২০০৩ সালের সংস্করণে বর্ষসেরা ক্রিকেটার হিসেবে মনোনীত হন।
কমলাপেট কাঠবিড়ালি

কমলাপেট কাঠবিড়ালি (), (বৈজ্ঞানিক নাম: "Dremomys lokriah") যা কালো কাঠবিড়ালি, মান্দার বা চাঁচিয়া নামেও পরিচিত এক ধরনের কাঠবিড়ালি। এরা সাধারণত চুক-চুক আওয়াজ করে এবং গায়ের রঙ কালচে ধরনের। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কমলাপেট কাঠবিড়ালি মাঝারি আকারের স্তন্যপায়ী প্রাণী। লম্বায় ৪২ সেন্টিমিটার, যার মধ্যে দেহ ২০ সেন্টিমিটার ও লেজ ২২ সেন্টিমিটার। দেহের রং গাঢ় বাদামি, কালচে বাদামি বা কালো। গলা থেকে পেট পর্যন্ত অংশের রং কমলা। লেজ গাঢ় বাদামি থেকে কালচে। পা এবং কান ছোট ও লম্বাটে। কানের পেছনে সাদা দাগ রয়েছে। নাক খাটো।
গলার স্বর কর্কশ; কাঁপা কাঁপা স্বরে ‘চুক-চুক’ করে ডাকে। দিনের বেলা বেশ সক্রিয় থাকে। সারা দিন গাছে গাছে ঘুরে বেড়ায়। মাটিতেও নামে। একাকী বা জোড়ায় থাকে। বিভিন্ন ধরনের ফল, সবজি, বীজ ও গাছের ছাল খায়। ফলের বীজ ছড়িয়ে এদের বংশবৃদ্ধিতে বেশ সাহায্য করে।
সাধারণত গাছের খোঁড়লে পাতা ও কাঠিকুটি দিয়ে বাসা বানায়। বাসার ভেতরে একটি অন্দরমহলও থাকে। বাসায় ঢোকার রাস্তা থাকে এক পাশে।
বনকাঞ্চন

বনকাঞ্চন (বৈজ্ঞানিক নাম: "Bauhinia malabarica") যা করমি, আমলি, আমলোসা, নানকি ইত্যাদি নামেও পরিচিত।
আদি আবাস বাংলাদেশ, ভারত, মিয়ানমারসহ দক্ষিণ এশিয়া থেকে একেবারে অস্ট্রেলিয়া পর্যন্ত বিস্তৃত।
বনকাঞ্চন পাতাঝরা বৃক্ষ। ১৫ মিটার পর্যন্ত উঁচু হতে পারে। পত্র সরল, একান্তর, উপপত্র দুটি, দুই থেকে তিন মিলিমিটার লম্বা। ফলক ডিম্বাকার থেকে গোলাকার, ৪৮ সেন্টিমিটার প্রশস্ত। অন্যান্য কাঞ্চনের তুলনায় পাতা ছোট, চওড়া, পুরু ও অসম্পূর্ণভাবে সজোড়। দেখতে দুটো জোড়া দেওয়া পাতার মতো। ফুল ফ্যাকাশে সাদা ও মেজেন্টা রঙের মিশেল। রক্তকাঞ্চনের সঙ্গে বেশ সাদৃশ্যপূর্ণ। পাপড়ির সংখ্যা পাঁচ, আয়তাকার, সাদা ও বেগুনি রঙের মিশেল। একটি পাপড়ি কিছুটা ব্যতিক্রম, গোড়ার দিকটা গাঢ়-বেগুনি রঙে চিত্রিত এবং শিরাগুলো অত্যন্ত স্পষ্ট। পুংকেশর ১০টি। পাপড়ি অপেক্ষাকৃত ক্ষুদ্রতর, পুংদণ্ড রোমশ ও পরাগধানী দীর্ঘায়ত।
ফুল ও ফলের মৌসুম বেশ দীর্ঘ, সেপ্টেম্বর থেকে এপ্রিল পর্যন্ত বিস্তৃত। ফুল অবশিষ্ট থাকতে থাকতেই সিমের মতো চ্যাপ্টা ফল ধরে। ফলগুলো একসময় শুকিয়ে গিয়ে আপনা-আপনিই ফেটে যায়। তখন বীজগুলো ছড়িয়ে পড়ে।
বাকল ট্যানিং, রং ও দড়ির উপকরণ। বীজ-তৈল সস্তা জ্বালানি। শিকড় বিষাক্ত ও সর্পদংশনের প্রতিষেধক। হাঁপানি, ক্ষত এবং পেটের পীড়ায় গাছের নানা অংশ উপকারী। ভারতের কোনো কোনো অঞ্চলে পাতা খাদ্য হিসেবে ব্যবহূত। ইন্দোচীন ও ফিলিপাইনে সতেজ ফুল পানিতে ভিজিয়ে রেখে সেই পানি আমাশয় রোগ নিরাময়ে ব্যবহার করা হয়।
সুরভিরঙ্গন

সুরভিরঙ্গন (বৈজ্ঞানিক নাম: Ixora pavetta Syn : I. arborea) রঙ্গনের অসংখ্য জাঁতের মধ্যে একটি যেটি মিষ্টি সুবাসের জন্য অন্যান্য রঙ্গন থেকে আলাদা। সুরভিরঙ্গন কোথাও কোথাও শ্বেতরঙ্গন বা গন্ধালরঙ্গন নামেও পরিচিত। স্থানবিশেষে এরা ছোটখাটো বৃক্ষও হয়ে উঠতে সক্ষম।
সুরভিরঙ্গন গুল্ম বা ছোট বৃক্ষ, অপরিণত শাখা-প্রশাখা মসৃণ। পত্র উপপত্রযুক্ত এবং বৃন্তক, পত্রবৃন্ত প্রশস্তভাবে বল্লমাকার ও আগা তীক্ষ। পত্রফলক ডিম্বাকার থেকে বিডিম্বাকার, ৭ থেকে ১৫ সেন্টিমিটার, মসৃণ এবং গোড়া গোলাকার। পুষ্পবিন্যাস নিয়ত, ঘনবদ্ধ, ক্ষুদ্র ও রোমশ। ফুল ৪-অংশক, অবৃন্তক, ৬ থেকে ৮ মিলিমিটার লম্বা ও সুগন্ধি। বৃতি ক্ষুদ্র। পাপড়িনল সূত্রাকার, ৬ মিলিমিটার পর্যন্ত লম্বা, মসৃণ এবং পেছনের অংশ বাঁকা। পরাগধানী পাপড়ি খণ্ডকের সমান লম্বা, পুংদণ্ড দশমিক ৫ মিলিমিটার লম্বা। গর্ভমুণ্ড দ্বিখণ্ডিত, রোমাবৃত এবং বহির্মুখী। প্রস্ফুটনকাল প্রায় বর্ষব্যাপ্ত।
ফল মটর আকৃতির, গোলাকার, দ্বিবীজ।
বংশবৃদ্ধি হয় বীজ ও কলমের মাধ্যমে।
মেটেবুক ঝিল্লি

মেটেবুক ঝিল্লি (বৈজ্ঞানিক নাম: "Gallirallus striatus") বা পাটকিলেমাথা রেইল Rallidae (রেলিডি) গোত্র বা পরিবারের অন্তর্গত "Gallirallus" (গ্যালিরেলাস) গণের অন্তর্গত এক প্রজাতির ডোরাকাটা জলচর পাখি। বাংলাদেশের খুলনা-বাগেরহাট অঞ্চলে এদের নাম ঢেউর পাখি। মেটেবুক ঝিল্লির বৈজ্ঞানিক নামের অর্থ "ডোরাকাটা মুরগিঝিল্লি" (লাতিন: "gallus" = মুরগি, "rallus" = ঝিল্লি, "striatus" = ডোরাকাটা)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।
একনজরে বাদামি-কালচে পাখি। লম্বা পা, লম্বা ঠোঁট। পা জলপাই-ছাই। ঠোঁট কালচে-লালচে। গলা সাদাটে। পিঠে চমৎকার চিত্র-বিচিত্র সাদা সাদা ফুটকি ও টান। বুক-চিবুক-শ্লেটি নীলচে। পেটের দুই পাশ ও লেজের তলায় একধরনের সাদা সাদা চমৎকার রেখা টানা। মাপ ২৭ সেন্টিমিটার। ওজন ৮০-১২০ গ্রাম।
ছোট চিংড়ি, ছোট কাঁকড়া, জলপোকা, ঘাসের বীজসহ অন্যান্য পোকামাকড় এদের প্রিয় খাদ্য। সাদা ল্যাদাপোকা ও কচড়া পোকা অতি লোভনীয় খাদ্য এদের।
মেটেবুক ঝিল্লি বন-বাগানের কিনারার ঝোপঝাড়সহ হাওর-বাঁওড়ের ঝোপঝাড়ে দেখা যায়। ভয় পেলে বা রেগে গেলে এরা প্রয়োজনে পেঙ্গুইনের মতো সোজা হয়ে টানটান দাঁড়াতে পারে এবং তখন লম্বাটে ঠোঁট থাকে আকাশমুখী। কণ্ঠস্বর অনেকটা "ঢেরর...ঢেরর" ধরনের। এরা নিঃশব্দে চলতে পারে এবং ভালো সাঁতরাতে পারে। এদের চলাচল গেরিলা স্বভাবের।
নলখাগড়া বনই এদের সবচেয়ে প্রিয় তাই বাসাও করে এই জায়গায়। ডিম পাড়ে পাঁচ-সাতটি। দুজনে তা দেয়। ডিম ফোটে ১৯-২২ দিনে।
জন কেরি

জন ফোর্বস কেরি (জন্মঃ ডিসেম্বর ১১, ১৯৪৩) একজন মার্কিন রাজনীতিবিদ যিনি মার্কিন যুক্তরাষ্ট্রের ৬৮তম পররাষ্ট্রমন্ত্রী। তিনি মার্কিন যুক্তরাষ্ট্রের ম্যাসাচুসেটস রাজ্যের সিনেটর(১৯৮৫-২০১৩) এবং সেনেটে বৈদেশিক সম্পর্ক কমিটির চেয়ারম্যান ছিলেন। তিনি ২০০৪ সালে ডেমোক্রেটিক পার্টি থেকে প্রেসিডেন্টশিয়াল নির্বাচনের জন্য মোনোনীত হন। তবে ওই সময় তিনি জর্জ ডব্লিউ বুশের কাছে হেরে যান।
আর্মি এয়ার কর্পস এর পুত্র কেরি মার্কিন যুক্তরাষ্ট্রের অররা, কলোরাডোতে জন্মগ্রহণ করেন। তিনি ম্যাসাচুসেটস এবং নিউ হ্যাম্পশায়ারের বোর্ডিং স্কুলে এবং ১৯৬৬ সালে ইয়েল বিশ্ববিদ্যালয় থেকে কূটনীতি বিষয়ে স্নাতক সম্পন্ন করেন। স্নাতক সম্পন্ন করার পর কেরি সেচ্ছাসেবক হিসেবে ইউনাইটেড স্টেটস নেভি-তে যোগ দেন। তিনি ভিয়েতনাম যুদ্ধ-এ অংশগ্রহণ করেন এবং সেখানে তিনি কামান - বাহী পোত অফিসার ছিলেন। তিনি ভিয়েতনাম যুদ্ধ-এ সাহসিকতার প্রতিদান সরুপ সিলবার স্টার, ব্রোনজ স্টার মেডেল, তিনটি পার্পল হার্ট পুরস্কার লাভ করেন।মার্কিন যুক্তরাষ্ট্র-এ ফেরার পর তিনি ভিয়েতনামের যুদ্ধবিরোধী ভেটেরান্সদের সাথে যোগ দেন এবং যেখানে তিনি স্পষ্টভাষী মুখপাত্র হিসেবে জাতীয়ভাবে পরিচিত ছিলেন। তিনি মার্কিন যুক্তরাষ্ট্রের বৈদেশ সঙ্ক্রান্ত সেনেট কমিটির কাছে ভিয়েতনাম যুদ্ধের যে নীতি তাতে যুধ্দাপরাধ বিষয়টি উত্থাপন করেন।
বস্টন কলেজ ল স্কুল থেকে তার জে.ডি প্রাপ্তির পর, কেরি সহকারী জেলা অ্যাটর্নি হিসাবে কাজ করেন এবং একটি প্রাইভেট ফার্ম প্রতিষ্ঠা করেন। তিনি মাইকেল ডুকাকিসের অধীনে ম্যাসাচ্যুসেত্স এর লেফটেনেন্ট গভর্নর ছিলেন(১৯৮৩-১৯৮৫)। যেখানে তিনি জাতীয় ক্লিন এয়ার এক্ট এর প্রাথমিক অগ্রদূত হিসেবে কাজ করেন। তিনি ১৯৮৪ সালে মার্কিন সেনেট ডেমোক্রেটিক প্রাথমিকে জয় লাভ করেন এবং পরের জানুয়ারিতে শপথ গ্রহণ করেন। সিনেট ফরেন রিলেশনস কমিটিতে তিনি ১৯৮৭-১৯৮৯ সালে শুনানিতে ইরান-বিরূদ্ধে ব্যাপারে নেতৃত্বের অগ্রদূত ছিলেন। তিনি ছিলেন ২০০৩ সালের ইরাক আক্রমণ প্রথম সমর্থক, কিন্তু পরবর্তীতে একজন শক্তিশালী ইরাক যুদ্ধ বিরোধী হয়ে ওঠেন।
কেরি ইরাক যুদ্ধ বিরোধী মতবাদের উপর ভিত্তি করে ২০০৪ সালের রাষ্ট্রপতি পদের জন্য প্রচারণা চালান। কিন্তু তিনি এবং তার চলমান সহচর সেনেটর জন এডওয়ার্ডস দৈাড়ে হেরে যান। পরবর্তীকালে তিনি আমেরিকা প্রমিস প্যাক প্রতিষ্ঠা করতে সক্ষম হন। কেরি ২০০৯ সালে সেনেট ফরেন রিলেশনস কমিটির চেয়ারম্যান হন এবং ২০১১ সালে অকুলান কমানো উপর সংযুক্ত সিলেক্ট কমিটিতে নিযুক্ত হন। আর হিলারি ক্লিনটন-এর বিদায়ের পর প্রেসিডেন্ট বারাক ওবামা দ্বারা ৬৮তম পররাষ্ট্রমন্ত্রী হিসেবে মনোনীত হন এবং মার্কিন সেনেট ২৯ জানুয়ারি, ২০১৩ তরিখে ৯৪-৩ ভোটে তা নিশ্চিত করে। ১ ফেব্রুয়ারি, ২০১৩ থেকে তার কর্মদিবস শুরূ হয়।
স্যামুয়েল টেইলর কোলরিজ

স্যামুয়েল টেইলর কোলরিজ (২১ অক্টোবর ১৭৭২ - ২৫ জুলাই ১৮৩৪) ছিলেন একজন ইংরেজ কবি, সাহিত্য সমালোচক এবং দার্শনিক যে, তার বন্ধু উইলিয়াম ওয়ার্ডসওয়ার্থের সাথে ইংল্যান্ডের রোম্যান্টিক আন্দোলনের প্রতিষ্ঠাতা ছিলেন। তিনি লেক কবিদেরও (Lake Poets) সদস্য ছিলেন। কোলরিজ সবচেয়ে বেশি পরিচিত ছিলো তার দ্য "রাইম অফ দ্য অ্যান্সিয়েন্ট ম্যারিনার" (The Rime of the Ancient Mariner) এবং "কুবলা খান" (Kubla Khan) কবিতার জন্য।"বায়োগ্রাফিয়া লিটারেরিয়া" (Biographia Literaria) তার সৃষ্ট একটি অন্যতম সমালোচনামূলক প্রবন্ধ। শেক্সপিয়ারের উপর তার সমালোচনামূলক কাজ ছিলো খুবই প্রভাবশালী, তাছাড়া তিনি ইংরেজি ভাষী সংস্কৃতিতে জার্মান ভাববাদী দর্শনের সূচনা করতে সাহায্য করেছিলেন। তিনি অনেক পরিচিত শব্দ ও শব্দগুচ্ছ (words and phrases) উদ্ভাবন করেছিলেন যার মধ্যে প্রখ্যাত হচ্ছে "suspension of disbelief" । এমারসন এবং আমেরিকান অতীন্দ্রিয়বাদে তার বিশেষ প্রভাব ছিলো।
কোলরিজ তার প্রাপ্ত বয়স্ক জীবন ব্যাপী উদ্বেগ ও বিষণ্ণতার বিকলাঙ্গে ভুগেছিলেন; ধারণা করা হয় যে তিনি বাইপোলার ডিসর্ডারে ভুগেছিলেন যা তার জীবনকালে অসনাক্তই রয়ে গেছে। কোলরিজ দুর্বল স্বাস্থ্যে ভুগেছিলেন যার উৎপত্তি হয়েছিলো তার বাত জ্বর ও শৈশবকালীন অসুস্থতা থেকে। এই সব অসুস্থতার কারণে তাকে আফিমের আরক (laudanum) দিয়ে চিকিৎসা করা হয়েছিলো যার ফলে সারা জীবন তার মধ্যে আফিমের আসক্তি প্রতিপালিত হয়।
রিচার্ড কেটেলবরা

রিচার্ড অ্যালান কেটেলবরা (; জন্ম: ১৫ মার্চ, ১৯৭৩) ইংল্যান্ডের শেফিল্ডে জন্মগ্রহণকারী সাবেক প্রথম-শ্রেণীর ক্রিকেটার। ইয়র্কশায়ার এবং মিডলসেক্সের পক্ষ হয়ে ৩৩টি খেলায় অংশগ্রহণ করেন। খেলায় তিনি শীর্ষ সারির বামহাতি ব্যাটসম্যানের ভূমিকায় অবতীর্ণ হতেন ও মাঝে-মধ্যে ডানহাতে মিডিয়াম পেস বোলিং করতেন। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন।
এপ্রিল, ২০০২ সালে ডারহাম এবং ডারহাম ইউসিসিই'র মধ্যকার খেলার মাধ্যমে আম্পায়ার জীবনে প্রবেশ করেন। ইসিবি'র পক্ষ থেকে ২০০৬ সালে প্রথম-শ্রেণীর ক্রিকেটে আম্পায়ার হিসেবে তালিকাভূক্ত হন। অপর ইংরেজ আম্পায়ার ইয়ান গোল্ডকে সাথে নিয়ে আগস্ট, ২০০৯ সালে টুয়েন্টি২০ আন্তর্জাতিকে ইংল্যান্ড বনাম অস্ট্রেলিয়ার মধ্যকার খেলা পরিচালনা করেন। এর পরপরই নভেম্বর, ২০০৯ সালে আইসিসি'র আন্তর্জাতিক আম্পায়ার তালিকায় তার নাম অন্তর্ভুক্ত হয়। কেটেলবরা'র প্রথম টেস্ট ক্রিকেটে আম্পায়ারিত্ব হচ্ছে নভেম্বর, ২০১০ সালে গলেতে অনুষ্ঠিত শ্রীলঙ্কা বনাম ওয়েস্ট ইন্ডিজের মধ্যকার খেলাটি। মে, ২০১১ সালে আইসিসি’র সেরা আম্পায়ার তালিকায় নিযুক্ত হন। তালিকায় তিনি সর্বকনিষ্ঠ আম্পায়ার হিসেবে বিবেচিত হয়েছেন। ২০১১ সালের বিশ্বকাপ ক্রিকেটে ৪টি খেলা পরিচালনা করেন।
২০১২–১৩ বাংলাদেশ ক্রিকেট দলের শ্রীলঙ্কা সফর

বাংলাদেশ ক্রিকেট দল শ্রীলঙ্কায় ২০১৩ সালের ৩ মার্চ থেকে ৩১ মার্চ পর্যন্ত সফর করে। এ সফরে শ্রীলঙ্কা দলের সাথে ২টি টেস্ট, ৩টি একদিনের আন্তর্জাতিক (ওডিআই) এবং ১টি টুয়েন্টি২০ আন্তর্জাতিক (টি২০আই) খেলা অনুষ্ঠিত হয়।
প্রথম শ্রেণীর ম্যাচ
নাইজেল লং

নাইজেল জেমস লং (; জন্ম: ১১ ফেব্রুয়ারি, ১৯৬৯) কেন্টের অ্যাশফোর্ডে জন্মগ্রহণকারী কেন্ট কাউন্টি ক্রিকেট ক্লাবের সাবেক ক্রিকেটার। ১৯৯০ সালে ক্রিকেট খেলায় অভিষেক ঘটে তার। ১৯৯৩ সালে নিজ কাউন্টির শিরোপা লাভকারী দলের অন্যতম খেলোয়াড় ছিলেন তিনি। বামহাতি ব্যাটসম্যান এবং অফ-স্পিন বোলার ছিলেন। জুন, ২০০০ সালে প্রথম-শ্রেণীর ক্রিকেট খেলায় অভিষিক্ত হন তিনি। এরপরই তিনি আম্পায়ার হিসেবে আবির্ভূত হন।
২০০২ সালে ইসিবি'র প্রথম-শ্রেণীর আম্পায়ার তালিকায় অন্তর্ভুক্ত হন লং। ২০০৪ সালে আইসিসি'র আন্তর্জাতিক আম্পায়ার তালিকার অন্যতম সদস্য হন। তখন সেখানে তিনি মূলতঃ তৃতীয় আম্পায়ার হিসেবেই তার অংশগ্রহণ ছিল। ২০০৬ সালে আন্তর্জাতিক আম্পায়ার তালিকার পূর্ণ সদস্য হন। এরফলে অন্যান্য আম্পায়ারদের ন্যায় তিনিও নিজ দেশে অনু্ষ্ঠিত ইংল্যান্ডের বিপক্ষের দলগুলোর একদিনের আন্তর্জাতিক ক্রিকেটে আম্পায়ারিত্ব করার যোগ্যতা অর্জন করেন। এছাড়াও আইসিসি কর্তৃক ইংল্যান্ডের বাইরে অনুষ্ঠিত ওডিআই এবং টেস্ট ক্রিকেটে নিরপেক্ষ আম্পায়ার হিসেবে দায়িত্ব পালন করেন।
২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতায় মারাইজ ইরাসমাসকে সাথে বাংলাদেশ বনাম নিউজিল্যান্ডের মধ্যকার খেলাটি পরিচালনা করেন।